CELEX: 22016D2181
Language: lt
Date: 1433980800000
Title: 2015 m. birželio 11 d. EEE jungtinio komiteto sprendimas Nr. 146/2015, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2016/2181]

15.12.2016   
               
               
                  LT
               
               
                  Europos Sąjungos oficialusis leidinys
               
               
                  L 341/36
               
            EEE JUNGTINIO KOMITETO SPRENDIMAS
      Nr. 146/2015
      2015 m. birželio 11 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2016/2181]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. kovo 19 d. Komisijos reglamentas (ES) 2015/463, kuriuo dėl polivinilo alkoholio (E 1203) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas (1);
               
            
                  (2)
               
               
                  į EEE susitarimą turi būti įtrauktas 2015 m. kovo 31 d. Komisijos reglamentas (ES) 2015/537, kuriuo dėl aliuminio dažalų, turinčių košenilio, karmino rūgšties, karmino (E 120), naudojimo specialios medicininės paskirties dietiniuose maisto produktuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas (2);
               
            
                  (3)
               
               
                  į EEE susitarimą turi būti įtrauktas 2015 m. kovo 31 d. Komisijos reglamentas (ES) 2015/538, kuriuo dėl benzenkarboksirūgšties ir benzoatų (E 210–213) naudojimo virtose krevetėse sūryme iš dalies keičiamas Europos Parlamento ir Tarybos reglamento (EB) Nr. 1333/2008 II priedas (3);
               
            
                  (4)
               
               
                  šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
               
            
                  (5)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XII skyrius iš dalies keičiamas taip:
      
                  1.
               
               
                  54zzzzr punktas (Europos Parlamento ir Tarybos reglamentas (EB) Nr. 1333/2008) papildomas šiomis įtraukomis:
                  
                              „—
                           
                           
                              
                                 32015 R 0537: 2015 m. kovo 31 d. Komisijos reglamentas (ES) 2015/537 (OL L 88, 2015 4 1, p. 1),
                           
                        
                              —
                           
                           
                              
                                 32015 R 0538: 2015 m. kovo 31 d. Komisijos reglamentas (ES) 2015/538 (OL L 88, 2015 4 1, p. 4).“
                           
                        
            
                  2.
               
               
                  69 punktas (Komisijos reglamentas (ES) Nr. 231/2012) papildomas šia įtrauka:
                  
                              „—
                           
                           
                              
                                 32015 R 0463: 2015 m. kovo 19 d. Komisijos reglamentas (ES) 2015/463 (OL L 76, 2015 3 20, p. 42).“
                           
                        
            2 straipsnis
      
         Europos Sąjungos oficialiojo leidinio EEE priede skelbtini reglamentų (ES) 2015/463, (ES) 2015/537 ir (ES) 2015/538 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2015 m. birželio 12 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2015 m. birželio 11 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 76, 2015 3 20, p. 42.
      
         (2)  OL L 88, 2015 4 1, p. 1.
      
         (3)  OL L 88, 2015 4 1, p. 4.
      
         (*1)  Konstitucinių reikalavimų nenurodyta.